ના, કદાચ નહિ. શિક્ષણજગતને શર્મસાર કરતી જાતીય શોષણ અને સતામણીની સંખ્યાબંધ ઘટનાઓ સમયાંતરે સામે આવતી રહે છે. આ મામલે થોડો સમય શોરોગુલ થાય છે, કેટલાક વિરલાઓ તેની ચર્ચા કરે છે અને થોડા દિવસમાં પાછું બધું ભુલાઈ જાય છે ! આપણે ત્યાં સરસ કહેવત છે : 'જે છીંડે ચડ્યો તે ચોર'. પરંતુ જે છીંડે નથી ચડ્યા અને આ પ્રવૃત્તિમાં સતત રચ્યાપચ્યા છે તેને શું વિદ્યાર્થીઓ અને શિક્ષણ જગત નથી જાણતું ? આ એવા પ્રતિભાવંત મહાનુભાવો છે જે રાજકીય પીઠબળ ધરાવે છે અથવા તો સરકાર, સંસ્થાઓ અને અધિકારીઓના ચમચાઓ છે !